Ehdotus: neuvoston päätös Euroopan unionin kannasta Skopjessa 24 päivänä syyskuuta 2010 järjestettävässä energiayhteisön ministerineuvostossa /* KOM/2010/0363 lopull. - NLE 2010/0202 */





[pic] | EUROOPAN KOMISSIO | Bryssel 6.7.2010 KOM(2010)363 lopullinen 2010/0202 (NLE) Ehdotus: NEUVOSTON PÄÄTÖS Euroopan unionin kannasta Skopjessa 24 päivänä syyskuuta 2010 järjestettävässä energiayhteisön ministerineuvostossa PERUSTELUT Energiayhteisön ministerineuvosto kokoontuu 24. syyskuuta 2010 Skopjessa (entisessä Jugoslavian tasavallassa Makedoniassa). Jotta Euroopan unioni voi osallistua keskeisten päätösten tekemiseen, on tarpeen vahvistaa Euroopan unionin kanta Euroopan unionin toiminnasta tehdyn sopimuksen 218 artiklan 9 kohdan nojalla sekä energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY säännösten mukaisesti. Ehdotus neuvoston päätökseksi kattaa kaikki jäljempänä mainitut esityslistan kohdat, joihin odotetaan ministerineuvoston päätöstä. Myös muut esityslistan kohdat on mainittu tiedoksi jäljempänä. PÄÄTETTÄVÄT ASIAT Komissio ilmaisee Euroopan unionin kannan sellaisena kuin se määritellään päätösehdotuksen liitteessä seuraavien päätettävien asioiden osalta. Talousarvioasiat Komissio hyväksyy vuotta 2009 koskevan taloudellisen vastuuvapauden myöntämisen johtajalle seuraavien kertomusten perusteella: 31. joulukuuta 2009 annettu tilintarkastuskertomus, vuoden 2009 tilintarkastusta koskeva budjettikomitean kertomus ja johtajan kertomus talousarvion toteuttamisesta. Komissio hyväksyy lisäksi energiayhteisön perustamissopimuksen liitteeseen 4 (osallistuminen talousarvioon) tehtävän muutoksen, joka johtuu Moldovan tasavallan liittymisestä energiayhteisöön 1. toukokuuta 2010. Ehdotettu muutos liittyy vuotta 2011 koskevaan Moldovan maksuosuuteen, joka on vahvistettu 0,10 prosentiksi energiayhteisön kokonaisbudjetista (3 380 000 euroa). Modovan maksuosuudeksi tulee näin 3 380 euroa. Osuus on samansuuruinen kuin Albanian, Jugoslavian entisen tasavallan Makedonian, Montenegron ja Yhdistyneiden Kansakuntien väliaikaisen Kosovon-siviilioperaation (UNMIK) osuus. Jotta voidaan välttää budjetin ylijäämä, 0,10 prosenttia vastaava määrä vähennetään Euroopan unionin osuudesta vuodelle 2011. Se vahvistetaan 98 prosenttiin (vuotta 2010 koskevan 98,10 prosentin sijaan). Muiden sopimuspuolten osuudet pysyvät samoina kuin vuonna 2010. Uusiutuvat energialähteet Ministerineuvosto perusti kesäkuussa 2009 työryhmän, jonka tehtävänä on arvioida, mitä vaikutuksia uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetulla Euroopan parlamentin ja neuvoston direktiivillä 2009/28/EY on uusiutuvista lähteistä peräisin olevan energian käytön edistämiseen energiayhteisön sopimuspuolimaissa ja sopimuspuoliksi aikovissa hakijamaissa, sekä tarkastella ja ehdottaa sääntöjä, joita energiayhteisön tulisi mahdollisesti hyväksyä. Sihteeristö tilasi vuonna 2009 tutkimuksen uuden uusiutuvaa energiaa koskevan EU:n direktiivin täytäntöönpanosta energiayhteisössä. Tarkoituksena oli muun muassa laskea kullekin maalle uusiutuvaa energiaa koskevat sitovat tavoitteet käyttäen EU:n direktiiviin pohjautuvia menetelmiä. Menetelmä, jota on käytetty vuodeksi 2020 asetetun uusiutuvaa energiaa koskevien tavoitteiden laskemiseen, perustuu siihen, että EU:n jäsenvaltioina sopimuspuolilla on yhtä vaativat tavoitteet. Tavoite koostuu kiinteästä 5,5 prosentin lisäyksestä sekä vaihtelevasta osuudesta, jonka perusteena on BKT/asukas. Uusiutuvaa energiaa käsittelevä työryhmä totesi työnsä aikana, että biomassan kulutus ja saatavuus oli yksi tutkimuksen suurimmista epävarmuuksista, joka vaikutti paitsi uusiutuvan energian osuuden laskemiseen perusvuonna 2005 myös mahdollisuuksiin saavuttaa vuoden 2020 tavoite. Energiayhteisön sihteeristö on sen vuoksi tilannut lisätutkimuksen, jossa tarkastellaan biomassaa koskevia tietoja kaikkien sopimuspuolten (myös Moldovan) osalta. Kunnes on mahdollista tarkastella lähemmin direktiivin 2009/28/EY tulevaa täytäntöönpanoa, on asianmukaista tehdä sopimuspuolille suositus, jossa niitä kehotetaan tehostamaan toimiaan uusiutuvien energialähteiden edistämiseksi niiden direktiivin säännösten valossa, jotka eivät suoraan liity kansallisten sitovien tavoitteiden asettamiseen. Komissio hyväksyy ministerineuvoston suosituksen uusiutuvista lähteistä peräisin olevan energian käytön edistämisestä. Teksti hyväksyttiin pysyvän korkean tason ryhmän kokouksessa 29. kesäkuuta 2010. Komissio hyväksyy työryhmän toimeksiannon pidentämisen yhdeksi lisävuodeksi. Sähkön ja kaasun sisämarkkinat – ”kolmas paketti” Energiayhteisön perustamissopimuksessa energiaa koskevalla yhteisön lainsäädännöllä tarkoitetaan: i) sähkön sisämarkkinoita koskevista yhteisistä säännöistä 26 päivänä kesäkuuta 2003 annettua Euroopan parlamentin ja neuvoston direktiiviä 2003/54/EY, ii) maakaasun sisämarkkinoita koskevista yhteisistä säännöistä 26 päivänä kesäkuuta 2003 annettua Euroopan parlamentin ja neuvoston direktiiviä 2003/55/EY ja iii) verkkoon pääsyä koskevista edellytyksistä rajat ylittävässä sähkön kaupassa 26 päivänä kesäkuuta 2003 annettua Euroopan parlamentin ja neuvoston asetusta (EY) N:o 1228/2003. Lisäksi 18 päivänä joulukuuta 2007 annetulla päätöksellä 2007/06/MC-EnC tätä lainsäädäntöä täydennettiin maakaasunsiirtoverkkoihin pääsyä koskevista edellytyksistä annetulla asetuksella (EY) N:o 1775/2005. Edellä mainitut Euroopan unionin säädökset on muutettu ja uudelleenlaadittu ja ne kumotaan ja korvataan 3 päivästä maaliskuuta 2011 seuraavilla säädöksillä: sähkön sisämarkkinoita koskevista yhteisistä säännöistä 13 päivänä heinäkuuta 2009 annettu Euroopan parlamentin ja neuvoston direktiivi 2009/72/ETY; maakaasun sisämarkkinoita koskevista yhteisistä säännöistä 13 päivänä heinäkuuta 2009 annettu Euroopan parlamentin ja neuvoston direktiivi 2009/73/EY; verkkoon pääsyä koskevista edellytyksistä rajat ylittävässä sähkön kaupassa 13 päivänä heinäkuuta 2009 annettu Euroopan parlamentin ja neuvoston asetus (EY) N:o 714/2009 ja maakaasunsiirtoverkkoihin pääsyä koskevista edellytyksistä annettu Euroopan parlamentin ja neuvoston asetus (EY) N:o 715/2009. Tämä niin sanottu ”kolmas paketti” perustuu EU:n jäsenvaltioiden kokemukseen täytäntöönpanosta ja on tulos uudelleenlaatimissääntöjen parantamisesta. Komissio on alkanut työskennellä aktiivisesti näiden direktiivien ja asetusten pikaisen täytäntöönpanon varmistamiseksi jäsenvaltioissa. Näistä säädöksistä on jo tullut vertailukohta sähkön ja kaasun sisämarkkinoille EU:n tasolla. Sen vuoksi on suotavaa, että energiayhteisö alkaa ministerineuvoston virallisen suosituksen jälkeen panna täytäntöön energialainsäädäntöään tavalla, joka vastaa Euroopan unionin lainsäädännön viimeaikaista kehitystä. Tulevassa päätöksessä kolmannen paketin täytäntöönpanosta otetaan energiayhteisön perustamissopimuksen 24 artiklan mukaisesti huomioon energiayhteisön omien institutionaalisten puitteiden tarvittavat muutokset sekä kunkin sopimuspuolen erityistilanne. Komissio hyväksyy yhteisön energialainsäädännön muutosten täytäntöönpanoa koskevan ministerineuvoston suosituksen sellaisena kuin se vahvistettiin pysyvän korkean tason ryhmän kokouksessa 29. kesäkuuta 2010. MUUT ASIAT Ilman keskustelua hyväksyttävät kohdat Komissio hyväksyy pysyvän korkean tason ryhmän kahden edellisen kokouksen päätelmät ja ottaa huomioon seuraavat kertomukset: – energiayhteisön työohjelman täytäntöönpanoa koskeva kertomus; – 31. joulukuuta 2009 annettu tilintarkastuskertomus; – vuoden 2009 tilintarkastusta koskeva budjettikomitean kertomus; – johtajan kertomus talousarvion toteuttamisesta; – kertomus ratkaisematta olevista riitatapauksista; – alustava kertomus vuoden 2009 talousarvion käytöstä. Perustamissopimuksen täytäntöönpano Komissio panee merkille sihteeristön laatiman kertomuksen. Komissio panee merkille sen, miten vähän täytäntöönpano on edistynyt edellisen kertomuksen jälkeen, ja erityisesti poliittisten lausuntojen ja käytännön täytäntöönpanon välisen eron, joka muodostaa vakavan esteen investoinneille. Komissio rohkaisee sihteeristöä 18. joulukuuta 2009 Zagrebissa pidetyn edellisen ministerineuvoston päätelmien mukaisesti puuttumaan aktiivisesti kaikkiin tapauksiin, joissa sääntöjä ei noudateta, ja erityisesti käsittelemään tällaisia tapauksia sen omasta aloitteesta käynnistämien menettelyjen puitteissa. Tässä yhteydessä olisi taattava tasapuolinen kohtelu esimerkiksi käsittelemällä samanaikaisesti tapauksia, joissa eri sopimuspuolet ovat rikkoneet sääntöjä samalla lailla. Komissio tukee sihteeristön ponnisteluja neuvotteluratkaisujen löytämiseksi. Toimitusvarmuus Komissio panee merkille perustamissopimuksen täytäntöönpanotilanteen toimitusvarmuuden osalta ja raportoi käynnissä olevista keskusteluista, jotka koskevat sen ehdotusta Euroopan parlamentin ja neuvoston asetukseksi toimenpiteistä kaasunsaannin turvaamiseksi ja direktiivin 2004/67/EY kumoamisesta. Öljy Komissio on tyytyväinen siihen, että on tilattu tutkimus öljyn varmuusvarastoista energiayhteisössä. Tutkimus on määrä saada valmiiksi maaliskuussa 2011. Kertomuksessa arvioidaan sopimuspuolten ja tarkkailijoiden tämänhetkistä tilannetta ja tarpeita ja hahmotellaan energiayhteisölle suunnitelmaa, joka sisältäisi erityisesti koordinoidun aikataulun jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa 14 päivänä syyskuuta 2009 annetun direktiivin 2009/119/EY täytäntöönpanoa varten. Infrastruktuuri-investoinnit Komissio panee merkille ne toimet, joita on toteutettu alueen kannalta ensisijaiseksi katsottujen infrastruktuurihankkeiden edistämiseksi. Sihteeristö on laatinut näistä hankkeista luettelon ja käsitellyt niitä laajemmin. Luettelo vahvistettiin pysyvän korkean tason ryhmän kokouksissa 17. maaliskuuta ja 29. kesäkuuta 2010. Komissio panee lisäksi merkille energiayhteisön sääntelyneuvoston kokouksessaan 10. maaliskuuta 2010 hyväksymän kertomuksen, joka koskee sääntelyviranomaisten yhteistyötä rajat ylittävissä investointihankkeissa ja jossa käsitellään muun muassa sääntelyvälineitä uusien investointien edistämiseksi, olemassa olevien järjestelmien arviointia sekä suosituksia. Sosiaalisia kysymyksiä koskeva yhteisymmärryspöytäkirja Komissio panee merkille edistymisen sosiaalisia kysymyksiä koskevan yhteisymmärryspöytäkirjan täytäntöönpanossa ja erityisesti Skopjessa 10.–11. kesäkuuta järjestetyn 3. sosiaalisen foorumin kokouksen päätelmät. Energiayhteisön ministerineuvosto kokoontuu 24. syyskuuta 2010 Skopjessa (entisessä Jugoslavian tasavallassa Makedoniassa). Jotta Euroopan unioni voi osallistua keskeisten päätösten tekemiseen, on tarpeen vahvistaa Euroopan unionin kanta perustamissopimuksen 218 artiklan nojalla sekä energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY säännösten mukaisesti. Ehdotus neuvoston päätökseksi kattaa kaikki jäljempänä mainitut esityslistan kohdat, joihin odotetaan ministerineuvoston päätöstä. Myös muut esityslistan kohdat on mainittu tiedoksi jäljempänä. 2010/0202 (NLE) Ehdotus: NEUVOSTON PÄÄTÖS Euroopan unionin kannasta Skopjessa 24 päivänä syyskuuta 2010 järjestettävässä energiayhteisön ministerineuvostossa EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan, ottaa huomioon energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY[1] ja erityisesti sen 4 ja 5 artiklan, ottaa huomioon komission ehdotuksen, ON PÄÄTTÄNYT SEURAAVAA: Ainoa artikla Euroopan unionin kanta perussopimuksen 218 artiklan 9 kohdan soveltamisalaan kuuluviin asioihin Skopjessa 24 päivänä syyskuuta 2010 pidettävässä energiayhteisön ministerineuvoston kokouksessa esitetään tämän päätöksen liitteessä. Tehty Brysselissä Neuvoston puolesta Guenther OETTINGER Komission jäsen LIITE Euroopan unionin kanta - Euroopan unioni hyväksyy vuotta 2009 koskevan taloudellisen vastuuvapauden myöntämisen energiayhteisön ministerineuvoston sihteeristön johtajalle. - Euroopan unioni hyväksyy ministerineuvoston päätöksen energiayhteisön perustamissopimuksen liitteeseen 4 (osallistuminen talousarvioon) tehtävästä muutoksesta, joka johtuu Moldovan tasavallan liittymisestä. - Euroopan unioni hyväksyy uusiutuvia energialähteitä käsittelevän työryhmän toimeksiannon pidentämisen yhdeksi lisävuodeksi. - Euroopan unioni hyväksyy ministerineuvoston suosituksen uusiutuvista lähteistä peräisin olevan energian käytön edistämisestä. - Euroopan unioni hyväksyy ministerineuvoston suosituksen yhteisön energialainsäädännön muutosten täytäntöönpanosta. [1] EUVL L 198, 20.1.2004, s. 15.